CELEX: 32009R0551
Language: lt
Date: 2009-06-25 00:00:00
Title: 2009 m. birželio 25 d. Komisijos reglamentas (EB) Nr. 551/2009, iš dalies keičiantis Europos Parlamento ir Tarybos reglamentą (EB) Nr. 648/2004 dėl ploviklių, siekiant patikslinti V ir VI priedus (paviršinio aktyvumo medžiagoms taikoma leidžianti nukrypti nuostata) (Tekstas svarbus EEE)

26.6.2009   
            
            
               LT
            
            
               Europos Sąjungos oficialusis leidinys
            
            
               L 164/3
            
         
      KOMISIJOS REGLAMENTAS (EB) Nr. 551/2009
   2009 m. birželio 25 d.
   iš dalies keičiantis Europos Parlamento ir Tarybos reglamentą (EB) Nr. 648/2004 dėl ploviklių, siekiant patikslinti V ir VI priedus (paviršinio aktyvumo medžiagoms taikoma leidžianti nukrypti nuostata)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. kovo 31 d. Europos Parlamento ir Tarybos reglamentą (EB) Nr. 648/2004 dėl ploviklių (1), ypač į jo 13 straipsnio 1 dalį,
   kadangi:
   
               (1)
            
            
               Reglamentu (EB) Nr. 648/2004 užtikrinama laisva ploviklių ir ploviklių paviršinio aktyvumo medžiagų (aktyviųjų paviršiaus medžiagų) apyvarta vidaus rinkoje ir tuo pat metu numatomas, inter alia, aukštas aplinkos apsaugos lygis nustatant plovikliuose esančių paviršinio aktyvumo medžiagų galutinio biologinio skilimo reikalavimus.
            
         
               (2)
            
            
               Be to, reglamento 5, 6 ir 9 straipsniuose numatyta sistema, pagal kurią paviršinio aktyvumo medžiagoms, neatitinkančioms minėtų galutinio biologinio skilimo reikalavimų, gali būti taikoma leidžianti nukrypti nuostata ir jos gali būti naudojamos specialiai pramoninei ar institucinei paskirčiai, jei tos medžiagos nėra plačiai naudojamos ir susijęs pavojus aplinkai yra mažas, palyginti su socialine ir ekonomine nauda.
            
         
               (3)
            
            
               Reglamente nustatyta, kad pavojus aplinkai turi būti nustatytas atliekant IV priede numatytą papildomą rizikos įvertinimą, kurį atlieka ir apie kurį už vertinimą atsakingai kompetentingai valstybės narės institucijai praneša paviršinio aktyvumo medžiagos gamintojas.
            
         
               (4)
            
            
               Paviršinio aktyvumo medžiagos, kurioms taikoma leidžianti nukrypti nuostata, turėtų būti išvardytos reglamento V priede. Tos, kurioms leidžianti nukrypti nuostata netaikoma, turėtų būti išvardytos reglamento VI priede.
            
         
               (5)
            
            
               Leidžiančios nukrypti nuostatos turi būti priimtos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (2).
            
         
               (6)
            
            
               Paprašyta paviršinio aktyvumo medžiagai, kurios IUPAC (3) pavadinimas – „alkoholiai, Guerbet, C16–20, etoksilinti, n-butil eteris (7–8EO)“, prekybinis pavadinimas – „Dehypon G 2084“ ir CAS (4) numeris – 147993–59–7, taikyti leidžiančią nukrypti nuostatą šiais trimis pramoniniais tikslais: buteliams plauti, valyti vietoje ir metalui valyti.
            
         
               (7)
            
            
               Prašymą taikyti leidžiančią nukrypti nuostatą įvertino kompetentinga Vokietijos institucija, laikydamasi reglamento 5 straipsnyje numatytos procedūros. Prašymas atitiko tris 6 straipsnyje nustatytas sąlygas. Pirma, medžiagos naudojimas trimis minėtais tikslais yra mažos paskirties. Antra, medžiaga naudojama specialiai pramoninei paskirčiai. Trečia, nėra pavojaus aplinkai, nes pati paviršinio aktyvumo medžiaga nėra pavojinga, o metabolitai nėra atsparūs.
            
         
               (8)
            
            
               Buvo manoma, kad naudojimas trimis minėtais tikslais yra mažos pramoninės paskirties, atsižvelgiant į bendrą metinį paviršinio aktyvumo medžiagos suvartojamą kiekį ir į tai, kad paviršinio aktyvumo medžiaga yra naudojama tik tam tikrų rūšių pramonės įrenginiuose.
            
         
               (9)
            
            
               Išvada, kad nėra pavojaus aplinkai, pagrįsta greitai pasiektu aukštu pirminio paviršinio aktyvumo medžiagos biologinio skilimo laipsniu ir galutiniu paviršinio aktyvumo medžiagos metabolitų biologiniu skilimu. Todėl metabolitai atitinka tuos pačius kriterijus kaip ir tos paviršinio aktyvumo medžiagos, kurių laisva apyvarta vidaus rinkoje užtikrinama reglamentu.
            
         
               (10)
            
            
               Vis dėlto komitetas, atsakingas už teisės aktų dėl techninių prekybos plovikliais kliūčių šalinimo derinimą su technikos pažanga, nusprendė leisti taikyti leidžiančią nukrypti nuostatą tik 10 metų siekdamas skatinti tokį pat poveikį turinčių paviršinio aktyvumo medžiagų, kurios atitiktų galutinio biologinio skilimo kriterijus ir kurioms nereikėtų taikyti leidžiančios nukrypti nuostatos, kūrimą.
            
         
               (11)
            
            
               Anksčiau, medžiagoms Bendrijoje buvo priskiriamas Einecs arba ELINCS numeris. Tačiau apie 700 medžiagų, kurios anksčiau laikytos polimerais, buvo pripažintos nepolimerais ir joms priskirti NLP (medžiagų, nepriskiriamų polimerams) numeriai. Einecs, ELINCS ir NLP numeriai dabar vadinami EB numeriais, todėl V ir VI priedų lentelėse pateikti atitinkami pavadinimai turėtų būti pakeisti pagal naująją nomenklatūrą.
            
         
               (12)
            
            
               Reikėtų atitinkamai iš dalies pakeisti Reglamento (EB) Nr. 648/2004 V ir VI priedus.
            
         
               (13)
            
            
               Šiame reglamente numatytos priemonės atitinka Ploviklių komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 648/2004 iš dalies keičiamas taip:
   
               1.
            
            
               V priedas pakeičiamas tekstu šio reglamento I priedo tekstu.
            
         
               2.
            
            
               VI priedas pakeičiamas šio reglamento II priedo tekstu.
            
         2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. birželio 25 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 104, 2004 4 8, p. 1.
   
      (2)  OL L 184, 1999 7 17, p. 23.
   
      (3)  Tarptautinė teorinės ir taikomosios chemijos sąjunga.
   
      (4)  Chemical Abstracts Service (straipsnių apie chemines medžiagas santraukų tarnyba).
   
      I PRIEDAS
      
         
            „V PRIEDAS
            
               PAVIRŠINIO AKTYVUMO MEDŽIAGŲ, KURIOMS TAIKOMA LEIDŽIANTI NUKRYPTI NUOSTATA, SĄRAŠAS
            
            Laikantis pagal 4–6 straipsnius suteiktos leidžiančios nukrypti nuostatos ir pagal 12 straipsnio 2 dalyje nustatytą procedūrą, šios ploviklių paviršinio aktyvumo medžiagos, kurių II priede nustatytų bandymų rezultatai teigiami, bet III priede nustatytų bandymų rezultatai neigiami, gali būti tiekiamos rinkai ir naudojamos laikantis toliau nurodytų apribojimų.
            
                        Pavadinimas pagal IUPAC nomenklatūrą
                     
                     
                        EB numeris
                     
                     
                        CAS numeris
                     
                     
                        Apribojimai
                     
                  
                        Alkoholiai, Guerbet, C16–20, etoksilinti, n-butil eteris (7–8EO)
                     
                     
                        Nėra (polimeras)
                     
                     
                        147993–59–7
                     
                     
                        Gali būti naudojami šiai pramoninei paskirčiai iki 2019 m. birželio 27 d.:
                        
                                    —
                                 
                                 
                                    butelių plovimui
                                 
                              
                                    —
                                 
                                 
                                    valymui vietoje
                                 
                              
                                    —
                                 
                                 
                                    metalo valymui
                                 
                              
                  EB numeris reiškia EINECS, ELINCS arba NLP numerį ir yra oficialus medžiagos numeris Europos Sąjungoje.
            EINECS – Europos esamų komercinių cheminių medžiagų sąrašas. Šiame sąraše pateiktas galutinis visų medžiagų, kurios 1981 m. rugsėjo 18 d. buvo Bendrijos rinkoje, sąrašas. EINECS numerį galima rasti Europos esamų komercinių cheminių medžiagų sąraše (1).
            ELINCS – Europos naujų cheminių medžiagų sąrašas. ELINCS numerį galima rasti Europos naujų cheminių medžiagų sąraše su pakeitimais (2).
            NLP – medžiagos, nepriskiriamos polimerams. Termino „polimeras“ apibrėžtis pateikta Europos Parlamento ir Tarybos reglamento (EB) Nr. 1907/2006 (3) 3 straipsnio 5 dalyje. NLP numerį galima rasti medžiagų, nepriskiriamų polimerams, sąraše su pakeitimais (4).
         
      
      
         (1)  OL C 146 A, 1990 6 15, p. 1.
      
         (2)  Europos Bendrijų oficialiųjų leidinių biuras, 2006 m., ISSN 1018–5593 EUR 22543 EN.
      
         (3)  OL L 396, 2006 12 30, p. 1, pataisyta OL L 136, 2007 5 29, p. 3.
      
         (4)  Europos Bendrijų oficialiųjų leidinių biuras, 2007 m., ISSN 1018–5593 EUR 20853 EN/3.“
   
   
      II PRIEDAS
      
         
            „VI PRIEDAS
            
               PAVIRŠINIO AKTYVUMO MEDŽIAGŲ, KURIOS UŽDRAUSTOS ARBA KURIOMS TAIKOMI APRIBOJIMAI, SĄRAŠAS
            
            Nustatyta, kad toliau išvardytos ploviklių paviršinio aktyvumo medžiagos neatitinka šio reglamento nuostatų:
            
                        Pavadinimas pagal IUPAC nomenklatūrą
                     
                     
                        EB numeris
                     
                     
                        CAS numeris
                     
                     
                        Apribojimai
                     
                  
                         
                     
                     
                         
                     
                     
                         
                     
                     
                         
                     
                  EB numeris reiškia EINECS, ELINCS arba NLP numerį ir yra oficialus medžiagos numeris Europos Sąjungoje.“